Twee volwassenes, baba sterf in ongelukDrie mense is dood en nog twee ernstig beseer nadat hulle voertuig deur ŉ brugreling gebars en in ŉ rivier te lande gekom het naby Ottosdal in Noordwes. ŉ Woordvoerder van Netcare911, Jeffrey Wicks, sê die bestuurder van die motor het glo beheer verloor nadat hy vir ŉ ander motor uitgeswaai het. Wicks sê twee mense kon daarin slaag om uit die motor, wat gedeeltelik onder die water was, te klim. Hulle is op die toneel behandel voor hulle na ŉ nabygeleë hospitaal vervoer is vir verdere behandeling. ŉ Baba en twee volwassenes was in die motor vasgekeer en is op die toneel dood verklaar. Die oorsaak van die ongeluk word ondersoek.